OpenLLM-France/wikimedia huggingface dataset:
# A pe oèh hoah én ouaid tinér

| ◄ Doué en Tad a viscoah | A pe oèh hoah én ouaid tinér | O prièd Jesus-Chrouist ► |
A pe oèh hoah én ouaid tinér,
Hui e hoès en hum hloëstret d’ein,
Ha hui e hoès cavet doustér
Én amzér-zé doh me hârein ;
Mæs aveid on, pebéh glahar,
Manquet e hoès d’hou kir goudé !
N’en d’on-mé hoah ur Vam e gâr,
Ha n’en d’oh-hui mem bugalé ?
$\left.{\begin{matrix}\\\\\end{matrix}}\right\$
(bis).
Hui e hoès épad hir amzér
Hag hemb arsàu me solitet ;
Hui e laré d’ein, Mam tinér,
En hou calon hur heméret ;
Mæs aveid on péh ur glahar !
Troeit e hoès cain d’hou Mam goudé ;
N’en d’on-mé hoah ur Vam e gâr,
Ha n’en d’oh-hui mem bugalé ?
Nezé me oé hou ç’espéranç
Ha doh-on hui hou poé recour,
Perac ne hoès-hui confianç ?
Perac ne houlennet secour ?
Ah ! aveid on pebéh glahar !
Doh-on hui e bêlla bamdé ;
N’en d’on-mé hoah ur Vam e gâr,
Ha n’en d’oh-hui mem bugalé ?
Ur bed bocennus ha multrér
En dès hou calhuet d’en heli ;
Sentet e hoès doh en trompér,
El lausquet e hoès d’hou couni ;
Ha guet truhé doh-oh m’el lar :
Goahat e hret a zé de zé :
N’en d’on-mé hoah ur Vam e gâr,
Ha n’en d’oh-hui mem bugalé ?
Caloneu calet èl en dir,
Quel liés péhèd èl e hret,
Hui e renehué me martir,
Rac calon me Mab e drézet :
Taulet hou sèl ar er halvar,
Me mès souffret erhoalh nezé ;
N’en d’on-mé hoah ur Vam e gâr,
Ha n’en d’oh-hui mem bugalé ?
Lan ag ur garanté tinér,
Me mès ancoéheit hou fauteu,
Ha hui, tud hemb grad ém hevér,
Hui em scarh a hou caloneu.
Aveid ur Vam pebéh glahar,
Troeit anfin cain d’hou fal vuhé ;
N’en d’on-mé hoah ur Vam e gâr,
Ha n’en d’oh-hui mem bugalé ?
Ha neoah, bugalé, m’hou câr,
Deustou ma hoès m’en dilausquet,
Ha mar scùillet un dapen dar,
Me halon e vou gouniet ;
Hui e hel douçat men glahar ;
Me bèd Jesus eid oh bamdé :
Me zou perpet ur Vam e gâr,
Hui, bet attàu mem bugalé.
Ya, ô Mari ! mam tinér,
Goulen e hramb guet-n-oh pardon ;
Ni e hanàu ol hur misér,
Digueoret d’emb hoah hou calon,
Hui hur gùél ér vrassan glahar,
Doh hur stad sellet guet truhé :
Ah ! beah perpét ur Vam e gâr,
Ni vou perpet hou pugalé.
J. G. :
# A pe oèh én ouaid tinér

| ◄ Mem bennoh de Jesus | A pe oèh én ouaid tinér | Credet é hès un Doué ► |
* A pe oèh én ouaid tinér
* Ha ma ridas ar hou pèn,
* Dré vadeleah hou Salvér,
* En deur ag er vadient,
* Quérent santel
* Nezen eid oh e gonzé ;
* Mæs hui-memb hinihue en dé
* Grateit ol bout de Zoué fidel.
* O Tad santel,
* Ni e zou hou pugalé,
* Hag épad ol hur buhé
* Ni e vou sentus ha fidel.
* Én ur zonnèt ar en doar,
* Dré béhèd hun tad quetan,
* Ne véritemb meit counar,
* Nameit losquein guet Satan.
* Tad adorabl,
* Salvet e hoès hun inean,
* Digueoret e hoès en nean
* D’emb-ni, péherion miserabl.
* O Tad santel, etc.
* Ar hur penneu criminel
* Quentéh el m’en des ridet
* Deur er vadiant santel,
* Hur stad trist zou bet changet,
* En Doué hur hâr
* En dès hoah hur heméret
* Eid é vugalé choéget,
* Dré ur vadeleah hemb hé far.
* O Tad santel, etc.
* Guet doucet ur bligeadur
* Ne selloh-hui, ô men Doué,
* Hun ineaneu guen ha pur
* Ha lan a hou caranté !
* Chonj divourabl !
* Amzér rai vean tremeinet !
* Dré hur goalh é oemb couéhet :
* Arré én ur stad miserabl.
* O Tad santel, etc.
* Guet ou fromesseu trompér
* Er hig, en diaul hag er bed
* En dès bet, ô Tad tinér,
* Hur ouniet d’er péhèd ;
* Mæs, Doué santel,
* Reit e hoès d’emb er pardon ;
* Chom e hret én hur halon,
* D’oh é vehemb bermen fidel.
* O Tad santel, etc.
* Ten ardran, ô Lucifér,
* Guet ha vobanç bocennus ;
* Quenavou d’id, bed trompér,
* Guet ha bligeadur méhus.
* En aviél
* E gondan hou faus joéieu
* Hag ol hou pligeadurieu
* Ér pèn dehuéhan zou marhuel.
* O Tad santel, etc.
* N’en dès bonheur veritabl
* Meit doh hou chervij, men Doué ;
* N’en dès pligeadur dalhabl
* Nameit én hou caranté :
* Pegours en ær
* Ma hellehemb, ô men Doué !
* Hou cârein é lein en né
* Hag hou cùélèt é creis hou cloër.
* O Tad santel, etc.
* J. G.
# A ziar en Autér

| ◄ O na hirret un noz | A ziar en Autér | Deit, men Doué, deit ► |
* A ziar en Autér
* Jesus me haranté
* E zischennou imbèr
* Eit rein d’ein er vuhé :
* O momand desirabl !
* O dé cær hag eurus !
* O bonheur véritabl
* Eid on receu Jesus !
* act a fé.
* Me grèd, ô me Salvér,
* Rac ma hoès el laret,
* É oh ar en Autér
* Én ur fæçon cuhet,
* Guet hou corv adorabl,
* Hou coaid hag hou ç’inean,
* Doué ha dén véritabl
* Quer gùir avel én nean.
* act a adoration.
* M’hou cùél, ô Doué santel,
* Guet deulegad er fé ;
* Mab en Tad éternel,
* M’hou ç’ador èl men Doué ;
* Deustou d’en apparanç
* Trompus ag er bara,
* M’hou ç’hanàu hemb doutanç
* Eid er mæstr a bep tra.
* act a humilité.
* O Doué lan a buissanç,
* Ne mès groeit meit péhein,
* Er chonge a hou presanç
* Em laca de greinein ;
* Mæs me gav ém misér
* Gùir gonsolation,
* Hui e hel guet ur guér
* Preparein me halon.
* act a gontrition.
* Ah ! Jesus me Salvér,
* Receuet en dareu
* Ag ur galon tinér
* Méhus a hé fauteu :
* Bermen me vou fidel,
* Birhuiquin ne béhein :
* Quèntoh mil gùéh merhuel
* Aveid hou ç’offancein.
* act a garanté.
* Me halon dinatur
* N’en dès chet hou câret ;
* Mæs hinihue un tan pur
* En dès ol me losquet.
* Cresquet, ô Doué santel,
* Cresquet me haranté,
* M’hou cârein gùel arhuel
* Epad ol mem buhé.
* act a zesir.
* Deit enta, me Salvér,
* Ne hortet quet pêlloh ;
* N’hellan hou tiovér,
* N’hellan bihuein hemb oh ;
* Hui e zou mem bihuanç,
* Hui e zou mem buhé,
* Hui vou me recompanç
* Ér baraouis un dé.
* J. G.
# A vianig am euz pec’het

Oberennoù damheñvel pe handelvoù all zo ivez, gwelout A-vihanik em eus pec’het.
| ◄ Doue, gwir Bried | A vianig am euz pec’het | Chilaouet gant spont hag eston Vanitas Vanitatum ► |
1. A vianig am euz pec’het, Hag offanset ma Doue, Ma ine paour am euz lazet, Ah ! pebes koll vid-on-me !
Gwerc’hes Vari, Mam a drue, Dre hoc’h anken er C’halvar, Obtenet d’in digant Doue Ma sello ouz ma glac’har.
2. Piou a chanjo ma daoulagad E diou feunten a zaërou, Ha ma daërou e daërou goad Da ouelan war ma c’hrimou ?
3. Ia, evit eun netra ziouas ! Me am euz bet dispignet Madou vel na n-euz bet biskoas E tensoriou tud ar bed.
4. Gwejal me oe eur pales aour Da dri Ferson an Dreindet : Ha breman, ouspen ma’z on paour, Da Satan me zo gwerzet !
5. O zaë gaer euz ma badeiant, N’am boa biskoaz komprenet, Pegement ec’h oan pur ha koant Keit ha ma ’m euz da viret !
6. Gras ma Jezus, gras ma Zalver, Genet kentan ma ine,
Pelec’h mont, petra da ober, Vit ho kaout adare ?
7. Perak n’eo ket deut, hep damant, Ar maro kri d’am gervel, Diwar men-font ma badeiant, Pe maillurou ma c’havel !
8. Neuze da vianan, ma Doue, N’am bije ket bet tennet Koler ma Mest ha ma Roue Warnon evel am euz gret.
9. Pelleit ouzin, fals mignonet, Pere gant ho skueriou fal, Ec’h euz abred ma distroet Genac’h en ho henchou dal.
10. Ho komjou, vel eun ampoezon Temzet gant an drouk-speret, Tre betek goelet ma c’halon Ziouas ! a n-euz treantet.
11. Ma Doue, reit d’am daoulagad Daërou a wir binijen, Gret d’in gouelan dru ha kuitat Ma dizurjou da viken.
12. Me eo an danvad dianket, Ha c’houi ma Fastor tener : Euz ar spern hag an drez, hastet Diluian ho pugel ker !
# A vrastet en Eutru Doué

| ◄ Ag er Garanté doh en Nessan | A vrastet en Eutru Doué | A viséricord en Eutru Doué ► |
CHELEUAMB, ô m’inean ! cheleuamb Mari péhani, læn ag ur joé santel, a gann gloër de Zoué a gaus d’é vrastet.
Antreamb ér santimanteu ag hé halon ; joéntamb hun mêlationeu doh hé ré.
Rantamb guet-hi gioër d’en Eutru Doué, d’en Doué-zen ol-buissant, péhani a ra, a pe blige guet-ou, en treu marveillussan, hac a béhani en hanhue infinimant santel, a vérit bout inouret guet en ol ar en doar.
Péhani a zisplègue é vrèh puissant eit discarein desseinieu er-ré orgueillus ; péhani a daul a ziar ou zrône er-ré vras ag er bed, eit sehuel er-ré vihan ; péhani a lam ou danné guet er-ré pinhuic, eit golein a vadeu er-ré a zou én diovér.
De bihue, é gùirioné, a appartén er gloër hac er mêlation, ma n’en dé deoh è, ô men Doué !
Brastet mab-dén ne ya quet pêl : n’en dé hi meit èl un dra queméret é prest : fragil-é ; n’en dé a nehi meit ér chonge ; liés n’en dé nitra meit un drompereah.
Hou prastet, ô men Doué ! a zou infini. Hui e hoès hi a hanoh hou ç’hunan. Ol er-ré vras ag er bed a zou forcet d’hou hanaouit aveit ou mæstre souveræn.
Brastet er Rouanné e achihue guet ou buhé. En trous a rant é couéh a zou quênt pêl ancoéheit aveit jamæs.
Aveit oh-hui, ô men Doué ! hui a chom éternellemant. Hou cloër a zou brassoh eit er bed, hac hirroh eit en amzér.
A betra é ellehai en dut quemér gloër ? Gueneoh é en ou dès receuet er péh ou dès a bouvoër hac a vadeu. N’éellant nitra hemb oh, hui a éel tout hemb z’ai.
N’en dès meit oh a zou bras a hanoh hou ç’hunan. Ne hoès quet dobér a bouvoër er-réral eit accomplissein hou volantéieu. Vennein ha gobér a zou ur memb tra aveit oh.
Hemb sorti a hanoh hou ç’hunan, hui a gave én oh, mæs én ur fæçon infini ha parfæt, ol er barfectioneu a éel en dout en treu crouéet a éellér gùélet, èl er-ré ne uélér quet.
Hui hemb quin en dès, dré hou natur hac a hanoh hou ç’hunan, ol er barfectioneu possible, rac hui hemb quin a zou a hanoh hou ç’hunan, ha ne hoès bet dobér a hanni aral eit bout er péh ma oh.
Er-ré vras ag er bed-men ne véritant hun respect meit rac mé mant el limage a hou prastet, ha rac m’en dès pliget gueneoh accordein dehai ul loden a hou puissance. Arlerh tout, petra-int ind dirac oh ? Peudre ha ludu, èl en dut aral.
Déét enta ol brastet en dut d’hum gol ha de zisparissein dirac oh. N’en dès a vrastet véritable meit en hani ne éel na cresquein na bihannat.
O men Doué ! Doué er vertuïeu ! pihue a zou haval dohoh ? Hui hou ç’hunan a vérit bout adoret én nean hac ar en doar, rac hui hou ç’hunan a zou en Doué bras, en Doué perpet bras, en Doué bras én tout ha partout.
Bras én hou ç’ol œvreu, ér bihannan èl ér marveillussan ; ér boquet ag er parqueu, èl ér stiret ag er firmamant.
Bras é furnès, é puissance, é justice, é madeleah. Ah ! pihue a éellou jamæs, ô men Doué ! conze a hou prastet én ur fæçon dign a hanoh.
Obliget-on d’avouéein, aveit hou cloër, n’en don quet capable d’er gobér. Rantein gloër d’hou prastet infini é hanaüein é ma drès en ol mêlationeu ha drès ol er péh a éellér laret.
# A vonheur ur famille a bratiq er vertu

| ◄ Ret-é studial eit hanaüein Jesus, hac er hemér aveit scùir | A vonheur ur famille a bratiq er vertu | Ag er bouvoër en dès er béden ► |
ER famille santel, péhani a chommai é Nazareth, én amzér ma vihuai inou Jesus guet Mari ha Jojeb, a véritai sans dout m’en devezai Doué taulet é zeulegat ar nehi.
Brasset é teliai bout er peah, stertet en union ér famille-zé, a p’en dé gùir é oai dameurance er vertuïeu, ha ma oai mestroniet én hi er goal-inclinationeu !
Durant ma cresquai azé Jesus èn oaid hac én abiltæt, dirac Doué ha dirac en dut, Mari en deoai hemb cesse he sel ar nehou, eit hum réglein ar er scùir-zé.
Jojeb ne guemérai quet bihannoh a sourci de brofitein a exampleu er vam hac a ré er mab.
Tout inou a zouguai de Zoué ; tout hum hroai aveit Doué. Présance Jesus hé hunan a garguai er haloneu a joé ; é gonzeu divin ou abrasai.
Aboeissance Jesus, en ul lacat Mari ha Jojeb én un admiration vras, ou douguai ind-memb d’hum humiliein ha d’hum ziscar dirac Doué.
Doué a santeleah, hui a oai adoret azé én esprit hac é gùirioné. Nac agréaplet é teliai bout aveit oh en inourieu hac er respect a receuéoh él léh-cé !
N’éellér quet chongeal ér famille eurus-cé hemb quemér ivi doh hé bonheur. Na désiraplet un dra vehai ma tehai ol er familleu crechén d’hum formein doh ur scol quen excellant !
Ah ! a p’hum gavehai én ai caranté Doué, èl m’hum gavai én ty peur é péhani é vihuai assamble Jesus, Mari ha Jojeb, é vehai gùélet én ai ér memb amzér er rehtæt, er peah hac en union vad.
Er priédeu a vihuehai eurus assamble ; er vugalé a vehai dessaüet é dougeance Doué ; er serviterion ne receuéhent meit exampleu a vertu.
Ne vehai quet gùélet én ai er ravage a ra ordinæremant er jalousi hac en dissantion ; ne vehai quet gùélet é sorti a nehai quement a scandal èl a uélér hinihue en dé.
Er-ré pinhuic, é léh dispeign ou madeu é coutantein ou vanité hac é obér chervat, hum chervigehai a nehai eit soulagein er beurision én ou misér. Ind a drugairéquehai Doué en dout ind reit tehai, hac a rehai un implé mad a nehai èl ma jauge doh ur hrechén.
Menaget vehai er madeu ; ne vehai quet groeit dispeigneu fol ; mæs ne vehai quet ehué a avarice.
En dut n’hum glemmehent quet ér malheur, ha ne vurmurehent quet énep de brovidance en Eutru Doué. Ind a rantehai gloër de Zoué ér beuranté hac én ur stad izel, èl én abondance hac ér gondition ihuellan.
Er pèn ag en ty a gommandehai hemb brassoni hac hemb orgueil. Er voés hum gleuehai guet hé fried, a éhuéhehai guet soin ar en dut ag hé zy. Unan hac en aral a nehai en devehai er gonsolation de uélet é cresquein édan ou deulegat bugalé aboeissant, péré a guemérehai abret en hent ag er vertu.
Péh profit ne zehai a vazé d’er fidélet ! péh doustér én imurieu ! péh ur modesti ! péh un innoçance ! Stertet un union ! crihuet ur garanté ! caërret exampleu a vertu, ha doucet fréh a santeleah !
É péh tranquillité ne vehai passet er vuhé ! hac a pe vehai ret merhuel, é varhuehér sel-coutantoh ma vehér assuret en dout bihuet é justice hac é caranté Doué.
# Er hombat spirituel/Chapistre 68

| ◄ Péh natur en dès calon mab-dein, hac ag er fæçon d’hé hondu. | Ag er soign e teli en devout en inean eit possedein un tranquillité parfæt. | Er stat-cé a galme hac a dranquillité ne zeli bout établisset meit a nebedigueu.  ► |
EN attention douce ha tranquil-zé ar hun halon, surtout a pen dé continuel, e rèi demb antreprenein treu bras hemp poén : non-pas hemp quin ean e rèi demb pedein ha gober hun actioneu guet douster hac æsemant, mæs andur hemp facheriss er peh e vé caus d’en ol dud fachein, de laret é, en disprisance hac en injustice.
Nen dé quet, ne vou hilleih a boénieu eit possedein er peah interior-zé, ha ne vehemp foettet liès, manq a experiance, guet en anemiset puissant-zé peré e zou ennomb a ziabarh ; mæs bemp assuret penaus, meit ma vennehemp gober brésel dehai, ne vou quet secour na consolation e vanquou demb ér brésel-zé, hun anemiset e oannèi, ou nerh e vanquou dehai, mæstrein e rehemp ar hun imur, hac anfin dont e rehemp de bèn a rêin d’hun inean er repos precius hont e zeli gober é eurustæt a vreman.
Mar bé rai vras en tærision eit hum lezel de vout feahet, pé rai boner ér bouis ag en affliction eit m’er supportehemb hun hunan, goulennamb secour, pédamb ha dalbamb ér bedèn ; Jesus-Chrouist e bédas tair gùeh ér jardrin Olivet, eit disquein demb é teli bout en oræson er remæd hac er gonsolation de guement e zou én affliction.
Pédamb attàu bet que ne santehemp hun interior calmet ; hun volanté soublet édan hani en eutru Doué, hac hun inean poset én dro én é dranquilité quetan.
N’el lausquamb quet d’um dromblein dré haste én hun actioneu exterior, a pe rehemp un œvre benac a gorf pé a isprit, groamb hun labour ar hun gouar pé guet peah, hemp tassein en amzer d’en achiue nac hum bressein de uélet er fin a nehou.
Un intantion principal hemp quin é teliamb hur bout, pehani e zou conservein én-omb er memoër hac er chonge a Zoué guet humilité ha tranquillité, hemp sourci erbet quin meit a bligein dehou.
Mar queigeamp un dra benac aral é touéh en intantion-zé, hum garguein e rèi hun inean a dromble hac a ziæsemant ; couéhel e rehemp forh liès, hac er poénieu hun bou é sehuél én dro e rèi demb santein assès é ta tout hun droug ag er peh ma fal demb gober tout revé hun imur hac accomplissein hun volanté prope én hun ol actioneu : a vazé, a pen dant de vat, é queméramp gloër ha plijadur ; hac a pe vanquant, hum chagrinein, hum droublein hac hum néhancein bras e ramp.
# Er hombat spirituel/Chapistre 74

| ◄ En inean e zeli renonciein d’é volanté propr, etc. | Ag er fé e teliamp hur bout é quever er sacremant adorabl ag en Autér. | En inean ne zeli clasg repos na plijadur meit é Doué.  ► |
HUN fé hac hur haranté é quevér er sacremant adorabl ag en Autér ne zeli jamæs chom ér memp stat, mæs cresquein bamdé, creihuat hac hum naturrat én-omp muioh-mui.
Tostamp dehou guet ur volanté prest d’andur pep sorte droug, affliction, trebil, misér ha séhour spirituel a balamor dehou,
Ne oulennamp quet ma hum changèi én omp, mæs erhat ma hun changèi-ni én hou.
Ne hroamp quet dehou prezègueu bras, hun admiration hac hun houtantemant e zeli carguein tout hun inean hac abimein ol hun pratiqueu aral én é bresance : en isprit e vou én admiration ag er mystér-zé pehani n’eller quet comprenein a neb tu, hac er galon e chommou semblet guet er joé é uélet ur vajesté quer bras cuhet édan apparanceu quen distér.
Ne zesiramp quet ma hum ziscoèi demb én ur fæçon aral, ha chongeamb en en dès laret ; eurus er ré nen dès quet ean guélet hac en dès credet én hou.
Ret é surtout bout fidel ha ferme én hun exerciceu ha pratiquein hemp cess er moyanteu de burifiein ha de simplat berpet hun inean guet douster ha tranquillité.
En tré vou dalhet ar er pratiqueu-zé, er græce ag er perseverance ne vanquou quet temp.
Impossible é d’un inean en dès tanhoêit er repos spirituel-zé, retornein de vihuein èl ma vihue en dut ag er bed ; rac quement-cé e vehai eveit hou un tourmant n’ellehai quet andur.
# Er hombat spirituel/Chapistre 70

| ◄ Er stat-cé a galme hac a dranquillité ne zeli bout établisset meit a nebedigueu. | Aveit possedein er peah-cé, en inean e zeli hum zizober a beb consolation. | En inean e zeli hum zerhel é hunan ha distaguet doh quement tra zou eit ma rèi Doue abarh el ma pligeou guetou.  ► |
QUASI nen dé quet hanàuet guet er bed en hènt e gondu d’er peah-zé pehahi ne fehai bout troublet guet tra erbet. Én hènt-cé quemer e rer en trebilleu, èl ma quemer en dut ag er bed er plijadurieu, hoantat e rer én hou en disprisance hac en disinour, èl ma hoantant er gloër hac en inour ; quement é labourer én hènt-cé eit tehein ha bout ancoeheit, eit qùittat ha bout qùitteit guet en dut, él ma ra en dut ag er béd eit bout clasquet, chérisset hac istimet guet er ré vras.
Én hènt-cé desirein e rer guet er vrassan humilité bout hanàuet, consideret, consolet ha câret guet Doué hemp quin.
Én hént-cé en inean crechein e zisque chom é hunan guet Doué, hac hum gavouet quen nerhet dré é bresance divin, ne vou na poénieu, na tourmanteu ne vehai coutant d’andur eveit é hloër hac a balamor dehou.
Desquein e rer én hènt-cé penaus er souffrance e efface er péhet ; penaus un affliction anduret erhat e zou un tresor éveit en éternité ; ha penaus souffrein guet Jesus-Chrouist e zeli bout ol desir un inean e vènn bout pé-dost haval doh-t’hou.
Anseignein e rer én hou penaus hum gârein ni memb, gober hun volanté, héliein disordreu er squeindeu naturel, coutantein hun goal-inclinationeu hac um gol, e zou tout er mèm tra, ha penaus ne faut quet memb gober er mad hun ès er volanté d’ober, que ne vou nehi soublet é raug èdan hani en eutru Doué guet simplicité hac humilité a galon, eit ne rehemb meit èl ma ordrennou é vajestè, hemp clah gober hun fantasi.
Dré ur sclerder faus é ta demb liès gober œvreu mat, pé dré ur gret diavis ; cavouid e ramp guéhavé én omp profetet faus peré édan crouhenneu dévet, e guh bleidi scraperion.
Mæs un inean ou hanàuei doh ou freh, a p’en hum gavou tromblet pé geinet, a pe gavou é santimanteu a humilité bihanneit, é interior dibarfait, a pe nen devou quet mui é beah hac é dranquillitè, ha ma uélou en en dès collet én ur momant er peh en devoé gouniet guet hilleih a amzer hac a boén.
Couéhel e rer guéhavé, én hènt-zé ; mæs en hum humiliein e rer ag er fauteu commettet, en humilité hun sàu én dro, hac e ra demb quemer resolutioneu d’hum zerhel gùel ar hum goard én amzer de zonnet.
Marse é permet Doué ma rehemp fauteu eit discar én-omp un orgueil benac cuhet dohomp dré hun amour prope.
En inean e èll ehuè guéhavè bout attaquet dré en tantation de hober offance de Zoué, mæs ne zeli quet hum droublein a guement-cé : ean e zéli hum dènn ag en danger-zé guet douster, hemp debat, hac hum laquad én é galme quetan, hemp rai a joé na rai a dristé.
Anfin n’hun ès meit un dra d’ober, pehani e zou derhel hun inean tranquil, næt ha pur dirac Doué : ni er havou én-omp a ziabarh, hac hanàuet e rehemp dré experiance penaus é volanté divin ne glasque meit mad ha profit hé hroaidur.
# Er hombat spirituel/Chapistre 71

| ◄ Aveit possedein er peah-cé, en inean e zeli hum zizober a beb consolation. | En inean e zeli hum zerhel é hunan ha distaguet doh quement tra zou eit ma rèi Doue abarh el ma pligeou guetou. | Ret é bout aviset mat é caranté en nessan eit ne vou quet troublet peah en inean.  ► |
MAR hanàuamp en istim e zeliamp gober a hun inean èl ag un tampl destinet eit damurance en eutru Doué, dihoallamp ma hum gavou én hou tra erbet quin ; esperamb é Doué ha gortamb é zonnedigueah én hou guet confiance ; antréein e rèi abarh mar er hav é hunan ha distaguet doh quement tra zou, é hunan, hemp chonge erbet quin meit d’er receu ; é hunan, hemp desir erbet quin meit en hani d’é bresance ; é hunan, hemp caranté erbet quin meit é hani ; é hunan anfin, hemp volanté erbet quin meit èl ma pligeou dehou.
Ne hroamb nitra extraordinær dré hun pèn hun hunan, eit bout dign de logein én-omp en hani ne fehai quet er bed antier er chairrein.
Héliamb pas-ha-pas hur honduour ; ne guemeramb na labour, na poén erbet e bligeou demb eit en offrein de Zoué, hemp avis hun tad spirituel.
Erhoalh é ma talhehemp hun interior perpet prest ha disposet d’andur a balamor dehou ol er peh e bligeou dehou hac ér fæçon ma pligeou guetou.
En hani e ra er peh e sour guetou e rehai gùel discueh ha lezel er vajesté divin de hober én hou er peh e garou hi.
Hun volanté ne zeli jamæs antretenein angagemant erbet, mæs bout perpet libr ha distaguet aquerh doh quement tra zou ; hac a pe ne faut quet jamæs gober er peh e zesirer, beamp certein hac assuret ne faut desirein nitra ; pé mar desiramb un dra benac, ret é ma vou en ur fæçon ma ellou er hontrel d’hun desir lezel hun isprit quen tranquil èl pe n’hum behai desiret nitra.
Hun desirieu e zou hun stagueu ; bout staguet doh-t’hai e zou bout sclaf ; mæs bout hemp desir erbet pé bout diari, distag doh-t’hai, e zou bout libr.
Doué e oulèn ma vou hun inean èl-cé é hunan-cair, nuah ha libr eit ma rèi abarh é vurhudeu, ha m’el laquèi é gloër en ean, quasi ag er vuhé-man. O dirrou santel ! O deserh eurus ! O hermitage glorius é peré en inean e èll en devout quen æs er joueissance ag é Zoué ! Ne ridamp quet hemp quin d’éno ; mæs goulennamp divasquel ur glom eit neigeal ha quemer ino ur repos santel. Nen hum arrestamp quet én hènt d’éno, ne bassamp quet en amzer é saludein dein erbet ; lausquamp er ré varhue d’interrein er ré varhue, de zoar er ré vihue é hamp, nen domp quet ni partage er marhue.